རང་ལུས་བདེ་ཐང་ལ་མཐོང་ཆེན་མི་བྱེད་པའི་མི་དང་བསྡུར་ན།ཡང་བུད་མེད་ལ་ལ་ཞིག་གིས་བརྡ་ཁྱབ་དྲིལ་བསྒྲགས་སམ་ཡང་ན་མི་གཞན་གྱིས་ངོ་སྤྲོད་བྱས་པའི་སྨན་རྫས་ལ་ཡིད་ཆེས་ནས།རང་གི་ལུས་ཕུང་བདེ་ཐང་ལ་དགོས་མིན་དང་འཚམས་མིན་ལ་མི་བལྟ་བར་མུན་འཐོམ་སྒོས་སྨན་འཐུང་བའམ་ཚད་ལས་བརྒལ་བའི་ངང་ནས་ནད་བརྟག་སྨན་བཅོས་བྱེད་བཞིན་ཡོད།དཔེར་ན།མི་ལ་ལས་ནད་བྱུང་ནས་སྨན་པར་སྟོན་སྐབས།ཆེས་བཟང་བའི་སྨན་རྫས་བཀོལ་རོགས་ཞེས་སྨན་པར་རེ་བ་འདོན་པ་ལྟ་བུ།སྤྱིར་སྒོར་མོ་ཉུང་ཉུང་ཞིག་བཀོལ་ནས་གསོ་ཐུབ་པའི་ནད་ཞིག་ཡིན་ནའང་ཡིན་གཅིག་མིན་གཉིས་འགྲོ་གྲོན་མང་པོ་བཏང་ན་ད་གཟོད་སེམས་བདེ་བཞིན་ཡོད་པ་རེད།